Umhverfisstofnun hefur sent frá sér fyrirmæli um úrbætur vegna bensínmengunar á Hofsósi. Sveitarstjóri Skagafjarðar segir það valda vonbrigðum að ekki hafi verið tekið tillit til athugasemda sveitarfélagsins.
Umhverfisstofnun byggir fyrirmælin á úrbótaáætlun sem verkfræðistofan Verkís vann fyrir hönd N1. Stofnunin segir fyrirmælin ramma inn þær kröfur sem gerðar eru á hendur N1 varðandi hreinsun vegna bensínmengunar.
Byggðarráð Sveitarfélagsins Skagafjarðar hafði falið verkfræðistofunni Eflu að leggja fram tillögur um hvernig hreinsun skyldi háttað. Í þeim er koma fram mun umfangsmeiri jarðvegsskipti en Verkís leggur til eftir sína úttekt, sem Umhverfisstofnun byggir fyrirmælin á.
Sigfús Ingi Sigfússon sveitarstjóri Sveitarfélagsins Skagafjarðar segir þetta vonbrigði.
Við teljum að það megi ganga lengra í þá áttina að fara í jarðvegsskipti og ganga rösklegar til verks. Þá væri hægt að stytta þennan tíma verulega þannig að það þyrfti ekki að taka allt að 2 ár eins og
Það eru komin tvö ár síðan olíulekans á Hofsósi varð fyrst vart og íbúarnir orðnir langþreyttir á því hvað aðgerðir ganga hægt.
Við erum ekki að segja að þessar aðgerðir sem að Verkís er að leggja til og Umhverfisstofnun tekur undir, beri ekki árangur.
Okkur finnst sá tími sem gefin er til þeirra aðgerða, hann er ansi langur.
Það stendur ekki til að herða aðgerðir á landamærum vegna útbreiðslu hins nýja Omíkron afbrigðis kórónuveirunnar. Sóttvarnarlæknir segir engar tilkynningar hafa borist um alvarleg veikindi vegna þess.